'n Finansiële-riller oor Steinhoff; niefiksie, maar so spannend, dit lees so lekker soos enige krimi. Ons het ook 'n boek oor Nelson Mandela, wat vandeesmaand 100 jaar gelede gebore is, 'n boek oor 'n verbete vrouespeurder, een oor 'n superskurk en een wat jou sal vertel meisies kan enige iets doen. Maar daar is veel, veel meer!
Nelson Mandela Eeufeespublikasie. Op 18 Julie 1918 word Rolihlahla Mandela in Mvezo naby Umtata gebore. Nelson Mandela word ons president en dien ons land vir vyf jaar. Nelson Mandela is op 5 Desember 2013 oorlede.
Hierdie spesiale boek oor Nelson Mandela, in vier tale, is uitgegee in samewerking met Bargain Books. Dit is eksklusief te koop by winkels van Bargain Books, regdeur die land.
Dit is in vier tale: Afrikaans, English, isiXhosa & isiZulu.
Illustrasies: Ali Pye
Meisies kan die wêreld verander
Meisies kan enige iets doen is 'n prenteboeke vir kleuters, met 'n sterk fokus op die bemagtiging van meisies, geslagsgelykheid en vroueregte.
Daar is net een manier om uit te vind… Kort voor lank is Wessel deel van 'n wilde pretrit vol superhelde, skurke, supercool tegnologie, agterbakse planne en ongelooflike ontploffings! En dit lyk of die verveligste vakansie van sy lewe dalk die avontuur van 'n leeftyd gaan word!
Wat is die beste manier om 'n boek te lees as jy 'n kameelperd is?
Kerneels die kameelperd is baie opgewonde toe hy 'n boek in die veld optel. "Ek is MAL oor boeke!" roep hy uit.
Maar elke keer as hy die boek probeer lees, word hy deur sy dieremaats gepla. Hulle wil almal vir hom voorsê hoe jy eintlik veronderstel is om 'n boek te lees.
Moet jy plat op jou maag lê soos 'n krokodil, op een been staan soos 'n flamink, of selfs onderstebo hang en heen en weer swaai soos 'n apie?
Kerneels het genoeg gehad en stap vies weg… kort voor lank ontdek hy die heel beste manier om 'n boek te lees is saam met al sy dieremaats!
'n Bekoorlike prenteboek oor die vreugde van lees – en hoe om boeke op jou eie manier te geniet!
My eerste voel en vind-reeks
8 bladsye elk
Iets vir die miniwetenskaplike!
Hierdie opwindende nuwe reeks interaktiewe boeke is 'n prettige manier om jou baba aan die wonderwêreld van boeke bekend te stel. Die duursame kartonboeke het groot flappe om prettige raai-raaispeletjies te speel en daar is verskillende, interessante teksture op elke dubbelblad en op die voorblad sodat klein vingertjies speel-speel die wêreld van klank en tekstuur kan leer ken.
Elke boek bevat helder, lewendige illustrasies en ritmiese, herhalende teks om vroeë taalvaardighede te ontwikkel. Die reeks bestaan uit vier titels: Plaas, See, Diere en Parkie.